**ΡΑΨΩΔΙΑ Γ**

**Η τειχοσκοπία**

**Νόημα:**  Να συμπληρώσετε τα κενά ανατρέχοντας στο μεταφρασμένο κείμενο.

Γ121-129

Η θεά .............., η αγγελιοφόρος των θεών, αφού μεταμορφώθηκε σε ....................., την αδερφή του Πάρη και σύζυγο του Ελικάωνα, έρχεται στην ωραία Ελένη, που τη βρίσκει στο θάλαμό της να υφαίνει διπλό υφάδι, πάνω στο οποίο κεντούσε πολεμικές σκηνές από τον Τρωικό πόλεμο.

Γ130-138

Η Ίρις, αφού στάθηκε στην Ελένη, την παρακίνησε να αφήσει την εργασία της και να βγει να δει κάτι το απίστευτο, δηλαδή τις δύο αντίπαλες παρατάξεις (τους ............. και τους ...................), που με ησυχία περίμεναν τη μονομαχία του ................ και του ........................ Από τη μονομαχία αυτή θα κρινόταν οριστικά η τύχη της Ελένης.

Γ139-145

Η Ίρις - Λαοδίκη έβαλε στην Ελένη την επιθυμία/λαχτάρα για τον ................. ..................... .......... δηλαδή τον ............................., για την πατρίδα της και τους γονείς της. Η Ελένη μόλις άκουσε τα λόγια της Ίριδας – Λαοδίκης, κάλυψε το κεφάλι της με ένα λεπτό λινό ύφασμα και βγήκε βιαστικά από το δωμάτιό της. Έτρεξε δακρυσμένη προς τις ............. ................. με τη συνοδεία δύο υπηρετριών της.

Γ146-160

Ο βασιλιάς των Τρώων, ........................., και άλλοι επτά επιφανείς Τρώες που αποτελούσαν την ακολουθία του, απόμαχοι τώρα εξαιτίας της μεγάλης ηλικίας τους, κάθονταν στον πύργο, που ήταν πάνω από τις ............. ..................... Όταν αυτοί είδαν την Ελένη να έρχεται προς τον πύργο, θαύμασαν την ομορφιά της και έλεγαν χαμηλόφωνα μεταξύ τους, ότι για τέτοια γυναίκα δεν ήταν ασυγχώρητος ο πόλεμος Τρώων και Αχαιών. Όλοι όμως εύχονταν να επιστρέψει στην πατρίδα της, για να μη γίνει πρόξενος συμφορών στους Τρώες όσο παραμένει στην Τροία.

Γ161-170

Ο ................... κάλεσε κοντά του την Ελένη μεγαλόφωνα, αποκαλώντας την «παιδί μου». Για να της δώσει θάρρος, της είπε ότι δεν φταίει αυτή για τον Τρωϊκό πόλεμο, αλλά οι ............ Έπειτα δείχνοντας με το χέρι του έναν άνδρα μεταξύ των Αχαιών, επιβλητικό στην εμφάνιση, τη ρώτησε ποιος είναι.

Γ171-180

Η Ελένη απάντησε στον ................... με σεβασμό. Εξέφρασε μια ανεκπλήρωτη ευχή να είχε πεθάνει με το χειρότερο θάνατο παρά που ακολούθησε τον ............, αφήνοντας πίσω της την οικογένειά της, την ................... της, το αγαπητό περιβάλλον των συγγενών και των συνομιλήκων της. Έπειτα έλυσε την απορία του .................. λέγοντας ότι ο μεγαλόσωμος Αχαιός, για τον οποίο τη ρώτησε, είναι ο ............................, ο αδερφός του συζύγου της, .............................

Γ181-190

Ο ..................... τότε άρχισε να τον καλοτυχίζει, γιατί ήταν αρχιστράτηγος τόσων Αχαιών. Θυμήθηκε ένα δικό του περιστατικό, δηλαδή τον πόλεμο των Φρυγών και των Αμαζόνων, στον οποίο κάποτε πήρε μέρος και ο ίδιος ως σύμμαχος των .................. Και παρατήρησε ότι και οι ........................ ήταν πολλοί, όχι όμως όσοι είναι τώρα οι ..................

Γ191-202

Έπειτα ο ................... είδε έναν άλλο Αχαιό, μικρότερο από τον .......................... στο ανάστημα αλλά με ώμους πλατείς και ευρύ στέρνο, που περιφερόταν στις τάξεις των στρατιωτών, όπως το ..................... ......................... διασχίζει το .............. ............... ....... .................. ............................. Ο ................... έδειξε αυτόν στην Ελένη και τη ρώτησε ποιος είναι. Και εκείνη τού είπε ότι είναι ο πανούργος ....................... από την ....................

Γ203-224

Ο ....................... αφού πήρε τον λόγο επιβεβαίωσε όσα είπε η Ελένη για τον πανούργο ..................... Είπε ότι έχει την ίδια αντίληψη, επειδή πριν από την έναρξη του Τρωικού πολέμου είχε φιλοξενήσει στο σπίτι του, αυτόν και τον ......................, που είχαν έρθει ως ................................... των Αχαιών για ειρηνική επίλυση του ζητήματος της απαγωγής της Ελένης. Τότε βρήκε την ευκαιρία να γνωρίσει από κοντά τους δύο αυτούς άντρες.

Τον .......................... τον χαρακτηρίζει επιβλητικό στην εμφάνιση, λιγόλογο, εύστοχο στις εκφράσεις του ενώ τον ............................ τον χαρακτηρίζει πιο επιβλητικό και ασύγκριτο ρήτορα, έξυπνο, συνετό, με ηχηρή φωνή, γοητευτικό στο ακροατήριο στη συνέλευση των Τρώων με την ομιλία του.

Γ225-244

Στη συνέχεια μετά από ερώτηση του .................. η Ελένη αναγνωρίζει τον μεγαλόσωμο και ανδρείο ................. και χωρίς να ερωτηθεί από τον .................... έδωσε πληροφορίες και για τον ......................... Ήταν βασιλιάς της Κρήτης. Οι οικογενειακές αναμνήσεις που ξεκινούν από αυτόν τής ξυπνούν το ενδιαφέρον για τα αδέρφια της. Η Ελένη επειδή δεν μπορούσε να τα διακρίνει ανάμεσα στους Αχαιούς υπέθεσε ότι ή δεν ακολούθησαν (τα αδέρφια της) το στρατό των Αχαιών στην Τροία ή ότι ήρθαν στην Τροία αλλά ντρέπονται να πάρουν μέρος στις μάχες. Βέβαια η Ελένη δε γνώριζε ότι τα αδέρφια της (ο ....................... και ο ................................) είχαν πεθάνει πριν από καιρό.

**Στίχοι 121-160**

1. Ποια ήταν η Ίρις, γιατί εμφανίζεται στην Ελένη και τι της λέει;
2. Τι κάνει η Ελένη ενώ προετοιμάζεται η μονομαχία του Μενέλαου και του Πάρη;
3. Να εξηγήσετε τα επίθετα του στίχου Γ127.
4. Γιατί ήταν απαραίτητη η παρουσία της Ελένης στη μονομαχία του Μενέλαου και του Πάρη;
5. Γιατί η Ελένη βγαίνει από το δώμα της «μ’ ένα λευκό μαγνάδι» (Γ141);
6. Ποιοι ήταν οι «δημηγόροι» και γιατί «συνομιλούσαν σιγανά με λόγια πτερωμένα (ἒπεα πτερόεντα)» για την ομορφιά της Ελένης (Γ151 και 155);
7. Πώς ο ποιητής παρουσιάζει και εγκωμιάζει την ομορφιά της Ελένης;

**Στίχοι 161-244**

1. Να εξηγήσετε τα λόγια του Πριάμου «συ δεν μου πταίεις, οι θεοί μου πταίουν» (Γ164).
2. Γιατί ο Πρίαμος ζητάει από την Ελένη πληροφορίες για τους αρχηγούς των Αχαιών;
3. Ποιος είναι ο ιδεώδης τύπος βασιλιά της ηρωϊκής εποχής σύμφωνα με τους στίχους Γ166-170;
4. Να εξηγήσετε το στίχο Γ172 «Σέβας και φόβον, ω γλυκέ, σου έχω πεθερέ μου».
5. Πώς η Ελένη εκφράζει τη μετάνοιά της;
6. Γιατί ο Πρίαμος καλοτυχίζει τον Αγαμέμνονα;
7. Ποιες αρετές αποδίδει ο ποιητής στον Οδυσσέα;
8. Σε ποιο επεισόδιο αναφέρεται εδώ ο Αντήνορας;
9. Ποιες αρετές αποδίδει ο Όμηρος στον Οδυσσέα και στο Μενέλαο με το στόμα του Αντήνορα;
10. Ποιες αρχές αρχίζουν να τοποθετούνται στους στίχους Γ205-207;
11. Γιατί η Ελένη αναφέρει τον Ιδομενέα χωρίς να ερωτηθεί από τον Πρίαμο;
12. Ποιες υποθέσεις κάνει η Ελένη για την απουσία των Διοσκούρων από το πεδίο της μάχης στο πλευρό των Αχαιών;
13. Πώς κρίνετε τη στάση του Πρίαμου απέναντι στην Ελένη, όπως φαίνεται από τους στίχους Γ162-165;
14. Στους στίχους Γ236-244 η Ελένη αγνοεί την αλήθεια για τους αδερφούς της σε αντίθεση με τους ακροατές ή αναγνώστες του έπους που τη γνωρίζουν. Ποια είναι η αλήθεια που αγνοεί η Ελένη; Πώς ονομάζεται η κατάσταση αυτή στην πλοκή του μύθου;
15. Ποια στοιχεία για το ήθος της Ελένης προκύπτουν από τα λεγόμενα της ίδιας της ηρωίδας στους στίχους Γ121-244;